text: Sønderjyske slog Esbjerg i nytårsbrag
  31 december 2015 kl. 06.53
  Selvom Esbjerg var foran med 0-1, så var det Sønderjyske, der vandt det lokale nytårsbrag i SE Arena. 
  Der var kun et døgn mellem ude- og hjemmekampen mellem Esbjerg Energy og Sønderjyske Ishockey, og Sønderjyske endte med at vinde begge opgør. Tirsdag aften blev det til en 0-2-sejr, mens onsdagens opgør endte 3-1 til sønderjyderne.
  I onsdagens kamp kom Esbjerg Energy på scoringstavlen og endda som de første, da Aaron Lee efter få minutter kunne prikke pucken ind.
  Sønderjyske kom dog stærkt tilbage i anden periode, hvor de fik lavet hele tre mål, og så var krudtet gået af nytårsbraget. Esbjerg Energy kunne ikke få hul på den lyseblå defensiv, og derfor forblev tredje periode målløs.
  Esbjerg Energy slutter derfor 2015 på Metalligaens tredjeplads, mens Sønderjyske indtager andenpladsen i ligaen.
  Du kan her se to af kampens fire mål:
  
  